EELNÕU

28.11.2025

**Elektrituruseaduse ning alkoholi-, tubaka-, kütuse- ja elektriaktsiisi seaduse muutmise seadus**

**§ 1. Elektrituruseaduse muutmine**

Elektrituruseaduses tehakse järgmised muudatused:

**1)** paragrahvi 3 täiendatakse punktidega 37 ja 38 järgmises sõnastuses:

„37) ümberpaigutumise riskiga sektor – sektor, mille liidu tasandi kaubanduse intensiivsuse ja elektritarbimise intensiivsuse korrutis ulatub vähemalt 0,6 protsendini ning mille kaubanduse intensiivsus ja elektritarbimise intensiivsus liidu tasandil on vastavalt vähemalt neli protsenti ja viis protsenti;

38) märkimisväärse ümberpaigutumise riskiga sektor – sektor, mille liidu tasandi kaubanduse intensiivsuse ja elektritarbimise intensiivsuse korrutis ulatub vähemalt kahe protsendini ning mille kaubanduse intensiivsus ja elektritarbimise intensiivsus liidu tasandil on kummagi näitaja puhul vähemalt viis protsenti.“;

**2)** paragrahvi 592 lõige 1 muudetakse ja sõnastatakse järgmiselt:

„(1) [Käesoleva seaduse §-des 59, 594 ja 596](https://www.riigiteataja.ee/akt/elts#para59) nimetatud toetuse rahastamisest tekkiva kulu ning §-s 59, § 592 lõigetes 41–416 ja §-des 594–596 nimetatud toetuste haldamise, arvestuse, vähempakkumise läbiviimise, vaidlustega seotud ja taastuvenergia toetuste infosüsteemi haldamise põhjendatud kulu ning [energiamajanduse korralduse seaduse §-s 327](https://www.riigiteataja.ee/akt/enks#para32b7) nimetatud biometaani, vesiniku, veeldatud gaasi, elektri-, soojus- või jahutusenergia päritolutunnistuste elektroonilise andmebaasi haldamise ning [vedelkütuse seaduse § 26 lõikes 2](https://www.riigiteataja.ee/akt/vks#para2b6) nimetatud digitaalse keskkonna haldamise põhjendatud kulu eest tasub tarbija, arvestades võrguteenuse tarbimise mahtu ja otseliini kaudu tarbitud elektrienergia kogust.“;

**3)** paragrahvi 592 täiendatakse lõigetega 41–416 järgmises sõnastuses:

„(41) Elektrienergia tarbija võib käesoleva paragrahvi lõikes 4 nimetatud toetuse rahastamise kulu katmisel taotleda, et tema suhtes rakendatakse sellist vähendamismäära, mis moodustab ümberpaigutumise riski puhul 25 protsenti ja märkimisväärse ümberpaigutumise riski puhul 15 protsenti samas lõikes nimetatud megavatt-tunnipõhisest kulust, kuid mitte vähem kui 0,5 eurot tarbitud elektrienergia megavatt-tunni kohta, kui ta:

1) aastane liitumispunktidepõhine elektrienergia tarbimise maht on vähemalt kahel käesoleva paragrahvi lõikes 48 nimetatud taotluse esitamisele eelnenud kolmest aastast üle 1 GWh, uue elektrienergia tarbija puhul peab 12 järgneva kuu liitumispunktidepõhine prognoositav elektritarbimise maht olema üle 1 GWh;

2) on taastuvatest energiaallikatest elektrienergia tootja või selle toodangut vahendava tarnijaga sõlminud käesoleva seaduse § 3 punktis 83 nimetatud elektrilepingu käesoleva seaduse § 3 punktis 11 või punktis 17 nimetatud tarne tegemiseks ja tõendab taastuvelektrienergia tarbimist nimetatud tootja taastuvelektrienergiale väljastatud päritolutunnistuste kustutamise kaudu, mille alusel tõendatakse, et taotleja kogutarbimisest moodustab taastuvelektrienergia osa 2026. aastal vähemalt kümme protsenti, 2027. aastal 25 protsenti, 2028. aastal 35 protsenti ja alates 2029. aastast 50 protsenti;

3) teeb energiaauditi kas eraldiseisvana või sertifitseeritud energiajuhtimissüsteemi või keskkonnajuhtimissüsteemi raames Euroopa Parlamendi ja nõukogu direktiivi (EL) 2023/1791, mis käsitleb energiatõhusust ja millega muudetakse määrust (EL) 2023/955 (ELT L 231, 20.09.2023, lk 1–111), artikli 11 kohaselt;

4) põhitegevusala kuulub Euroopa Komisjoni teatise „Kliima-, keskkonnakaitse ja energiaalase riigiabi suunised alates aastast 2022“ (ELT C 80, 18.02.2022, lk 1–89) lisas 1 nimetatud loetellu.

(42) Kontserni emaettevõtja võib taotleda vähendamismäära rakendamist:

1) oma tütarettevõtja suhtes, kes vastab käesoleva paragrahvi lõikes 4¹ sätestatud tingimustele;

2) mitme tütarettevõtja (edaspidi *grupp*) suhtes ühiselt.

(43) Käesoleva paragrahvi lõike 42 punktis 2 nimetatud grupi suhtes vähendamismäära rakendamise taotlemisel liidetakse gruppi kuuluvate tütarettevõtjate näitajad käesoleva paragrahvi lõike 4¹ punktides 1–3 sätestatud tingimustele vastavuse hindamisel. Lõike 4¹ punktis 4 sätestatud tingimusele peab iga gruppi kuuluv tütarettevõtja vastama eraldi. Kui taotlus on esitatud grupi suhtes ühiselt, ei määrata grupile ühtset vähendamismäära. Põhivõrguettevõtja kohaldab vähendamismäära iga gruppi kuuluva tütarettevõtja suhtes eraldi, vastavalt selle tütarettevõtja põhitegevusala kuulumisele käesoleva paragrahvi lõike 4¹ punktis 4 nimetatud teatise lisas 1 nimetatud loetellu.

(44) Kui käesoleva paragrahvi lõike 42 punktis 2 nimetatud grupi suhtes rakendatakse vähendamismäära ja järelevalve käigus tuvastatakse, et mõni gruppi kuuluv tütarettevõtja ei vasta enam käesoleva paragrahvi lõike 4¹ punktis 4 sätestatud tingimusele, lõpetatakse vähendamismäära rakendamine üksnes selle tütarettevõtja suhtes vastavalt käesoleva paragrahvi lõikes 4¹³ sätestatule. Kui grupp tervikuna ilma käesoleva paragrahvi lõikes 42 nimetatud tütarettevõtjata ei vasta enam käesoleva paragrahvi lõike 4¹ punktides 1–3 sätestatud tingimustele, lõpetatakse vähendamismäära rakendamine kõigi ülejäänud gruppi kuuluvate tütarettevõtjate suhtes.

(45) Käesoleva paragrahvi lõike 41 punktis 3 nimetatud energiaauditi aruande esitav elektrienergia tarbija peab täitma vähemalt ühe järgmistest tingimustest:

1) rakendama auditiaruandes esitatud soovitusi, kui asjaomaste investeeringute tasuvusaeg ei ületa kolme aastat ja nende investeeringute kulud on proportsionaalsed;

2) vähendama oma elektritarbimise CO2 heidet ja katma vähemalt 30 protsenti oma elektritarbimisest CO2-vabadest allikatest;

3) investeerima vähemalt 50 protsenti vähendamismäära rakendamise tulemusel säästetud summast projektidesse, mis toovad kaasa rajatise kasvuhoonegaaside heitkoguste olulise vähenemise vastavalt käesoleva paragrahvi lõikele 46.

(46) Käesoleva paragrahvi lõike 45 punktis 3 nimetatud investeering peab tooma kaasa märkimisväärse heitkoguste vähenemise võrreldes võrdlusalusega, mida kasutatakse lubatud heitkoguse ühikute tasuta eraldamiseks Euroopa Liidu kasvuhoonegaaside lubatud heitkoguse ühikute kauplemissüsteemis.

(47) Käesoleva paragrahvi lõikes 41 nimetatud vähendamismäära rakendamine isiku suhtes on Euroopa Liidu toimimise lepingu artikli 107 lõike 1 tähenduses riigiabi, mille andmisel järgitakse käesoleva paragrahvi lõike 41  punktis 4 nimetatud Euroopa Komisjoni teatises sätestatut ning Euroopa Komisjoni asjakohast riigiabi andmist lubavat otsust.

(48) Käesoleva paragrahvi lõikes 41 nimetatud vähendamismäära rakendamiseks esitab isik põhivõrguettevõtjale taotluse koos dokumentidega, mis tõendavad samas lõikes sätestatud ja lõikes 416 viidatud nõuetele vastavust, ja volitab võrguettevõtjat tutvuma isiku mõõteandmetega käesoleva seaduse §-s 421 nimetatud andmevahetusplatvormis.

(49) Põhivõrguettevõtja hindab isiku vastavust käesoleva paragrahvi lõikes 41 ja lõikes 415 sätestatud tingimustele ning teeb kahe kuu jooksul lõikes 48 nimetatud nõuetekohase taotluse saamisest arvates otsuse lõikes 41 nimetatud vähendamismäära rakendamise kohta. Vähendamismäära rakendamise otsuses määrab põhivõrguettevõtja isiku suhtes kohalduva vähendamismäära suuruse vastavalt käesoleva paragrahvi lõikele 4¹, lähtudes sellest, millisesse sama lõike punktis 4 nimetatud Euroopa Komisjoni teatise lisas 1 nimetatud loetellu isiku põhitegevusala kuulub. Põhivõrguettevõtja teavitab vähendamismäära rakendamise otsusest taotlejat ja taotleja elektripaigaldisega ühendatud võrguettevõtjat või liinivaldajat.

(410) Majandus- ja Kommunikatsiooniministeerium korraldab riigieelarvest hüvitise maksmise põhivõrguettevõtjale vähendamismäära rakendamise tulemusel puudujääva tulu kompenseerimiseks selliselt, et enne meetme rakendamist eraldatakse põhivõrguettevõtjale kogu vastava eelarveperioodi ulatuses meetme prognoositavaks kuluks vajalikud vahendid. Hüvitist antakse ainult jooksva aasta vahendite piires. Kui hüvitis ületab jooksvaks aastaks eraldatud vahendid, siis kaetakse vastav kulu järgmisel aastal eraldatavate vahendite arvelt või vähendatakse kõikide hüvitise saajate hüvitist järgmisel kalendriaastal proportsionaalselt vastavalt ületatud koondsummale.

(411) Isik, kelle suhtes rakendatakse käesoleva paragrahvi lõikes 41 nimetatud vähendamismäära, esitab põhivõrguettevõtjale iga aasta 1. veebruariks dokumendid, mis tõendavad, et tema eelmise kalendriaasta liitumispunktidepõhine elektrienergia tarbimise maht oli üle 1 GWh ja ta vastab käesoleva paragrahvi lõike 4¹ punktides 2–4 ja §-s 45 sätestatud tingimustele. Põhivõrguettevõtja on kohustatud hindama makstud abisumma vastavust käesoleva paragrahvi lõikes 41 nimetatud vähendamismäärale ning ülekompenseerimise korral teeb otsuse abi tagasi nõudmiseks. Tagasimaksmisele kuuluva summa tagastab abisaaja põhivõrguettevõtjale koos viivisega hiljemalt sama aasta 1. juuliks. Uuesti saab abi taotleda, kui täidetakse toetuse saamise tingimused.

(412) Isiku õigus kasutada käesoleva paragrahvi lõikes 41 nimetatud vähendamismäära lõpeb hetkel, kui ta ei vasta enam sama lõike punktides 2–4 sätestatud tingimustele ning tema elektritarbimise maht kontrollitaval aastal ei ületa 1 GWh. Isik, kelle suhtes rakendatakse käesoleva paragrahvi lõikes 41 nimetatud vähendamismäära, teavitab põhivõrguettevõtjat viivitamata, kui ta ei vasta enam samas lõikes sätestatud tingimustele.

(413) Kui põhivõrguettevõtja saab käesoleva paragrahvi lõikes 412 sätestatud teavituse või tuvastab, et isik, kelle suhtes rakendatakse lõikes 41 nimetatud vähendamismäära, ei vasta enam lõikes 41 nimetatud vähendamismäära rakendamise tingimustele, teeb ta otsuse isiku suhtes lõikes 41 nimetatud vähendamismäära rakendamise lõpetamise kohta. Otsuses määratakse aeg, millest alates rakendatakse isiku suhtes käesoleva paragrahvi lõike 4 alusel kindlaks määratud kulu suurust tarbitud elektrienergia ühe kilovatt-tunni kohta. Otsus võib olla ka tagasiulatuv, mille tulemusel peab vähendamismäära ebaõiglaselt kasutanud isik tasuma saadud summa tagasiulatuvalt täies ulatuses koos viivisega hetkest, mil ta enam lõikes 41 nimetatud vähendamismäära rakendamise tingimustele ei vasta.

(414) Põhivõrguettevõtja teavitab käesoleva paragrahvi lõikes 413 nimetatud otsusest viivitamata isikut, kelle suhtes käesoleva paragrahvi lõikes 41 nimetatud vähendamismäära rakendamine lõpetati, ja tema elektripaigaldisega ühendatud võrguettevõtjat või liinivaldajat.

(415) Käesoleva paragrahvi lõikes 47 nimetatud riigiabi ei anta raskustes olevale isikule Euroopa Komisjoni raskustes olevate mittefinantsettevõtjate päästmiseks ja ümberkorraldamiseks antava riigiabi suuniste tähenduses ega isikule, kes ei ole täitnud Euroopa Komisjoni otsuse alusel ebaseaduslikuks ja siseturuga kokkusobimatuks tunnistatud riigiabi tagasimaksmise kohustust.

(416) Vähendamismäära rakendamise täpsemad tingimused, arvutusmetoodika, tõendite loetelu, vorminõuded, abi kumuleerimise tingimused, aruandluse nõuded ja tagasimaksmise tingimused koos viivise arvutamise metoodikaga kehtestab valdkonna eest vastutav minister määrusega.“.

**§ 2. Alkoholi-, tubaka-, kütuse- ja elektriaktsiisi seaduse muutmine**

Alkoholi-, tubaka-, kütuse- ja elektriaktsiisi seaduse § 203 lõike 3 punkt 1 muudetakse ja sõnastatakse järgmiselt:

„1) ettevõtja põhitegevusala ega kõrvaltegevusala ei kuulu Euroopa Parlamendi ja nõukogu määruse (EÜ) nr 1893/2006 I lisa jao D ossa 35 „Elektrienergia, gaasi, auru ja konditsioneeritud õhuga varustamine“, kusjuures kõrvaltegevusalaks ei peeta ettevõtja põhitegevusalal toodetavate toodete tootmiseks kasutatava elektri- ja soojusenergia tootmist ega elektrienergia salvestamist;“.

**4)** paragrahvi 1113 täiendatakse lõigetega 31-33 järgmises sõnastuses:

„(31) Käesoleva seaduse § 592 lõikes 41 nimetatud vähendamismäära rakendatakse tagasiulatuvalt 2026. aasta 1. jaanuarist.

(32) Käesoleva seaduse § 592 lõikes 41 nimetatud vähendamismäära rakendamist saab taotleda alates sama paragrahvi lõike 49 kohase otsuse tegemisele järgnevast kuust nii, et taotleja maksmisele kuuluvat igakuist taastuvenergia tasu vähendatakse samas ulatuses.

(33) Perioodil 1. jaanuar 2026 kuni käesoleva seaduse paragrahvi § 592 lõike 49 kohase otsuse tegemiseni võib sama paragrahvi lõikes 41 nimetatud vähendamismäära rakendamist taotleda tagasiulatuvalt ühekordse tagasimaksena selle perioodi jooksul tarbitud elektrienergia tarbimismahu eest.“,

Lauri Hussar

Riigikogu esimees

Tallinn, …. ……. 2025

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus

Tallinn, …. ……. 2025